da da da da de en en fi da da en da da da da da da sv sv id fi da da de en da de en da da en da nb da da da da da da da da da sv da da da da da da da da da da da da da da da da da da da da da da da da da da da da da da sv da da da de da sv da en da sv ja ru pl hy da sv da en da en da da da da da da da da da da da da en da da da en da en da en da da en da da da da it th da da it en da da it en da da it en da da it mr da da
Beretning om gevinstrealisering i statslige it-projekter | Rigsrevisionen
Sådan laver vi større undersøgelser
Formålet med undersøgelsen er at vurdere, om ministeriernes gevinstrealisering ved deres it-projekter har været tilfredsstillende. Rigsrevisionen besvarer følgende spørgsmål i beretningen:
Har ministerierne haft en tilstrækkelig opfølgning på gevinstrealiseringen ved deres it-projekter?
Har ministerierne haft et tilstrækkeligt grundlag for at forvente de planlagte gevinster ved deres it-projekter?
Rigsrevisionen vurderer, at ministeriernes gevinstrealiseringer ved deres it-projekter har været utilfredsstillende. Konsekvensen er, at ministerierne i vidt omfang ikke har opnået eller ikke kender status for de forudsatte forbedringer og besparelser ved deres projekter. Rigsrevisionen anbefaler, at Statens It-råd på baggrund af undersøgelsens resultater vurderer, hvordan ministeriernes opstilling af og opfølgning på gevinster kan forbedres.
Rigsrevisionen har selv taget initiativ til undersøgelsen i oktober 2019.
Kort fortalt (PDF) Hele beretningen (PDF)
Statsrevisorernes bemærkning til beretningen
Den 17. september 2020 behandlede Statsrevisorerne
Beretning nr. 21/2019 om gevinstrealisering i statslige it-projekter
Statsrevisorerne afgav beretningen til Folketinget med følgende bemærkning:
"Ministerierne igangsætter it-projekter for at udvikle og forbedre den offentlige sektor. Formålet kan være effektiviseringer, som gør det muligt at bruge færre medarbejdere og dermed frigive resurser, kvalitetsforbedringer, fx i sagsbehandlingen, eller realisering af politiske mål i ny lovgivning. Gevinsterne ved et it-projekt udgør typisk en væsentlig del af grundlaget for, at et statsligt it-projekt besluttes gennemført.
Siden 2011 har det været et krav, at alle ministerier skal bruge den fællesstatslige it-projektmodel. Ifølge it-projektmodellen skal ministerierne opstille de forventede forbedringer ved deres it-projekter som gevinster. Fra 2011 til begyndelsen af 2020 er der igangsat 115 it-projekter med et budget på mere end 10 mio. kr. Heraf indgår 44 projekter, som blev afsluttet inden november 2018, i denne undersøgelse. De 44 projekter har samlet haft budgetter for ca. 1,7 mia. kr., heraf 14 projekter på Skatteministeriets område med et samlet budget på 650 mio. kr.
Statsrevisorerne finder det meget utilfredsstillende, at gevinsterne ved statslige it-projekter ikke er blevet realiseret i tilstrækkeligt omfang.
Statsrevisorerne finder, at ministerierne bør styrke indsatsen for gevinstrealisering i forbindelse med statslige it-projekter, da dette vil styrke effektiviteten og kvaliteten i opgaveløsningen i den offentlige sektor. Statsrevisorerne påpeger, at der er potentiale for at øge gevinstrealiseringen, hvis ministerierne forbedrer opstilling af og opfølgning på gevinster ved it-projekter.
At ministerierne for ca. ⅓ af de forventede gevinster ikke har fulgt op på, om gevinsterne er realiseret eller ej. Særligt Forsvarsministeriet, Justitsministeriet og Skatteministeriet har ikke i tilstrækkelig grad fulgt op på, om de planlagte gevinster blev realiseret.
At ministeriernes egen opfølgning viser, at de kun har realiseret under halvdelen af de planlagte gevinster, selv om ministerierne har mulighed for at justere gevinsterne helt frem til, at projekterne er klar til drift.
At ministerierne samlet set har haft et utilstrækkeligt grundlag for at forvente de planlagte gevinster ved deres it-projekter. Særligt Skatteministeriet har et utilstrækkeligt dokumenteret grundlag for at opstille de planlagte gevinster. Ministerierne har bl.a. opstillet økonomiske gevinster svarende til ca. 446,4 mio. kr. uden tilstrækkelig dokumentation og sikkerhed for, at de planlagte gevinster rent faktisk kan opnås.
Statsrevisorerne tilslutter sig Rigsrevisionens anbefaling af, at It-rådet på baggrund af undersøgelsens resultater vurderer, hvordan ministeriernes opstilling af og opfølgning på gevinster – også efter idriftsættelse – kan forbedres."
Skatteministerens redegørelse af 17. november 2020 (PDF)
Erhvervsministerens redegørelse af 18. november 2020 (PDF)
Forsvarsministerens redegørelse af 24. november 2020 (PDF)
Uddannelses- og forskningsministerens redegørelse af 25. november 2020 (PDF)
Bilag: Redegørelse fra Uddannelses- og Forskningsstyrelsen (PDF)
Ministeren for fødevarer, landbrug og fiskeris redegørelse af 25. november 2020 (PDF)
Miljøministerens redegørelse af 26. november 2020 (PDF)
Beskæftigelsesministerens redegørelse af 27. november 2020 (PDF)
Børne- og undervisningsministerens redegørelse af 27. november 2020 (PDF)
Finansministerens redegørelse af 1. december 2020 (PDF)
Udenrigsministerens redegørelse af 7. december 2020 (PDF)
Sundheds- og ældreministerens redegørelse af 8. december 2020 (PDF)
Justitsministerens redegørelse af 10. december 2020 (PDF)
Rigsrevisionens notat af 6. januar 2021
Rigsrevisionen følger i dette notat op på beretning nr. 21/2019 om gevinstrealisering i statslige it-projekter.
Notatet er baseret på redegørelser fra ministerierne og handler om de initiativer, som ministerierne vil iværksætte som følge af beretningen.
Rigsrevisionen vil fortsat følge udviklingen og orientere Statsrevisorerne om:
ministeriernes opfølgning på, om gevinsterne ved deres it-projekter bliver realiseret eller ej
ministeriernes realisering af gevinsterne ved deres it-projekter
ministeriernes grundlag for at forvente gevinster
Finansministeriets initiativer til at forbedre ministeriernes opstilling af og opfølgning på gevinster – også efter idriftsættelse.
T: 33 92 84 00
Dette website anvender cookies
Vi bruger cookies til at huske dit cookievalg. Enkelte elementer til fx at vise indhold fra sociale medier kan sætte tredjeparts cookies, ligesom funktionalitet til statistik også kan sætte cookies. Vi bestræber os på at sitet virker uden brug af cookies.
Læs mere om cookies
Hvilke cookies ønsker du at benytte?
Tillad valgteTillad kun teknisk nødvendige cookiesTillad alle cookies
Bliver brugt til at lagre din accept af cookies på sitet, så dit valg er gemt, næste gang du besøger siden.
Aflæser skærmstørrelse, så billeder sendes så komprimeret som muligt
Gemmer, hvilke tilvalg af cookies du har valgt, med en tidskode for valget
Gemmer oplysninger om de handlinger på en side med en indlejret video
Gemmer oplysninger om brugen af indlejrede videoer, fx hvornår der klikkes på "Pause" og "Afspil"
Gemmer oplysninger om, hvordan du bruger Vimeo-afspillere
Gemmer og husker oplysninger om de indstillinger, du sætter på en indlejret videoafspiller
Gemmer oplysninger om, hvordan du bruger Vimeo-afspillere